《四遐》
清代·冯秀莹

求友五十年，所获仅四遐。雪缘首仙蜕，遗札皆天葩。

鉴物神于音，冥析谁筝琶。老穷浭阳铁，诗胆悬刘叉。

齿莫稚朱青，竹马黄金车。后来状头魔，健羡鸠槃茶。

慧业虽终存，炉火殊未加。同年笑山子，晚遇冠触邪。

隽句与名章，骆驿奔鲜霞。余贤被罡风，尽堕罗刹家。

才难知尤难，三复增叹嗟。

作者简介：(1836-1897) 诗人，文学家。字子哲，晚号握月生。顺天大兴(今属北京)人，祖籍浙江慈溪。文学家冯栻从子。咸丰二年(1852)举人，充景山教习。同治二年(1863)，授云南恩安知县。晚年主讲四川芙蓉、少城、锦官诸书院，卒于蜀。妻沈仲懿亦能诗词，夫妻唱和，互为师友。婚后7年仲懿卒，秀莹誓不再娶，自号桐根居士，名其斋曰"守雁山房"。诗文均有名于世，词尤工。著有《蕙襟集》40卷。